cyanic-selkie/wikianc huggingface dataset:
Mangrove
Ta mangrove ny billey mangrove çheet er biljyn as crouwyn ta gaase ayns oayldyn sailjey grianchryssagh as fo-ghrianchryssagh – eddyr dowan-lheead 25°N as 25°S. Ta fuillaghtys oc anchasley: ta kuse jeu fuillaghtyn ushtey sailjey; ta fir elley fuillaghtyn saailley (34-40 'sy thousane); as ta fir elley foast fuillaghtyn daa wheesh shen raad ta gaalaghey co-ghlooghey sollan 'syn ushtey. Ta ymmodee dooiyn dy viljyn as crouwyn aafillit rish sailjys. Cha nel faggys-mooinjerys eddyr oc, as foddee mangrove çheet er y clane; er kynney Rhizophoraceae ynrican, ny er biljyn mangrove 'sy ghenus Rhizophora ynrican. T'ad jannoo magh oayldyn keylley ny garee ayns çhymbyllaghtyn ta cur sheese drundin raad ta drundin meein (as ram stoo orgaanagh ayn) tuittym. T'ad ry-akin ayns beill awiney as er slystyn myrgeddin.
Hudag
right|thumb|Fer ta ceau hudag. Ta hudag, ny hoodie 'sy çhengey chadjin as ayns Baarle, ny gansee lesh hud. Ta'n cummey cowreydagh echey goaill stiagh poggaidyn mooarey toshee, hud, as tayrn-yeeallyn (dy mennick) dys fosley yn hud dy chiartaghey.
Ingeborga Dapkūnaitė
She ben-aghteyr theater as scannane Litaanagh ee Ingeborga Dapkūnaitė (Ингеборга Дапкунайте; ruggit er 20 Jerrey Geuree 1963) ta cloie ayns scannaneyn Rooshagh er y chooid smoo. She cosneyder Aundyr Nika ayns 1994 v'ee son y Ven-aghteyr Share.
Bea aeg
Va Dapkūnaitė ruggit ayns Vilnius, y Litaan. She diploamagh va'n ayr eck as she emshyr-oayllee va'n voir eck. Feie ram bleeantyn, ren e paarantyn obbraghey ayns Moscow, as cha vaik ee ad agh er ny laaghyn seyrey nyn lomarcan. Dreill e shennphaarantyn, naim as naunt, kialleyderyn ayns bing chiaullee theateragh, arrey urree tra nagh row e paarantyn mygeayrt-e-mooee.
Tra v'ee kiare bleeaney d'eash, chloie ee er yn ardan 'sy chiaulldramey Madam Butterfly liorish Giacomo Puccini as e shennvoir, reagheyder heater kiaulldramey Vilnius jeeaghyn urree. Lurg e chied chloie kiauldramey, cha row mooarane anaase eck 'sy chloie as s'cosoylagh dy beagh coorse bea eck 'sy spoyrt; ren ee cloie skyrrey-figgyr as bluckan bascaidagh, spoyrt ta feer chadjin 'sy Litaan. Dirree ee ass Colleish Chiaull as Theater y Litaan fo Jonas Vaitkus ayns 1985 as hie ee stiagh ayns Theater Drama Steat Kaunas.
Bea phersoonagh
Ta Dapkūnaitė er ny ve poosit tree keayrtyn. She yn aghteyr Litaanagh, Arūnas Sakalauskas, va'n cheid 'er sheshee eck. Lurg shen, phoose ee rish y stiureyder Goaldagh Simon Stokes, agh v'ad scarrit voish y cheilley ayns 2009. She Dmitry Yampolsky, leighder as delleyder Rooshagh, va'n trass fer sheshee eck. Ren ad scarrey voish y cheilley ayns 2017.
Ayns 2022, dooyrt Dapkūnaitė dy row ee shassoo jeeragh noi'n ruegys Rooshagh er yn Ookraan as daag ee yn Roosh.
Aladdin (scannane Disney 1992)
She scannane aittys fansee kiaullee bioghit Americaanagh voish y vlein 1992 eh Aladdin. Hie yn scannane er ny ghientyn liorish Walt Disney Feature Animation as er ny skeaylley magh liorish Walt Disney Pictures. Ta'n scannane ny 31d ard-scannane bioghit Disney as ny chiarroo scannane va jeant car eash Disney Renaissance. V'eh gientit as stiurit ec Ron Clements as John Musker, as t'eh bunnit er y skeeal çheerey Arabagh fo'n ennym cheddin voish Un Oie as Thousane. Ta'n fwirran goo goaill stiagh gooyn Scott Weinger, Robin Williams, Linda Larkin, Jonathan Freeman, Frank Welker, Gilbert Gottfried, as Douglas Seale.
Neil Armstrong
Va Neil Alden Armstrong (5 Luanistyn 1930-25 Luanistyn 2012) ruggit ayns Wapakoneta Ohio ayns ny Steatyn Unnaneysit.
Tra v'eh feer aeg v'eh geearree getlagh etlanyn as hooar eh kied-etlee tra nagh row eh agh queig bleeaney jeig d'eash. Tra v'eh ayns y lhuingys-caggee v'eh goaill toshiaght getlagh etlanyn-caggee. V'eh ayns caggey enmyssit Caggey Chorea as un cheayrt begin da tilgey magh ass yn etlan echey er y fa dy row eh bwoailt liorish gunnyn.
Ayns 1962 v'eh goll dy obbyr ec NASA as v'eh goaill toshiaght traenal myr shiaulteyr rollageagh. Ren eh traenal rish ymmoddee bleeantyn.
Er yn trass laa as feed, Mee ny Nollick, ren NASA reih Armstrong dy ve yn mainshter ayns Apollo 11, veagh shoh yn chied fynneig spoar dy gholl dys yn Eayst. Er yn çheyoo laa jeig, Jerrey Souree ayns 1969 daag Apollo 11 yn seihll lesh Neil Armstrong, Buzz Aldrin as Michael Collins ayn. Haink ad er yn Eayst dy sauçhey er yn chied laa as feed.
She Armstrong yn chied dooinney ren shooyl er yn Eayst as myr v'eh faagail Apollo 11 as cur yn cass echey er yn thalloo dooyrt eh:
Va Buzz Aldrin shooyl er yn Eayst neesht as v'ad tannaghtyn bunnys laa choud's va Michael Collins goll mygeayrt yn Eayst fuirraghtyn roo. Haink ad erash tree laa ny lurg shen as ren ad çheet dys y theihll ayns y Cheayn Sheealtagh.
Hooar eh baase ayns 2012.
Surrey
She coontae jesh-chliaghtagh as neuvoirvaljagh thallooinit ayns Sostyn Hiar Yiass eh Surrey. T'eh çhemmit liorish Lunnin Vooar da'n twoaie, Kent da'n çhiar, Sussex Hiar da'n çhiar yiass, Sussex Heear da'n jiass, Hampshire da'n çheear yiass, as Berkshire da'n çheear.
Ta un slyst jeig ec y choontae: Spelthorne, Runnymede, Surrey Heath, Woking, Elmbridge, Guildford, Waverley, Mole Valley, Epsom as Ewell, Reigate as Banstead, as Tandridge.
Ta'n coonceil choontae soit ayns Kingston upon Thames, ga dy vel y balley shoh ayns Lunnin Vooar neayr's 1965.
Sacsafone
right|thumb|[[Sacsafone alteragh]] Ta sacsafone çheet er sorçh dy gheay-ghreieyn maidjey un-chuirtlagh marish corpane cughlinagh ta jeant dy cadjin ass prash. Gollrish dagh greie un-chuirtlagh, ta sheeanyn goll er ghientyn tra ta cuirtlagh er beealag craa dy chroo sheean-honn çheusthie jeh corpane y ghreie. Ta'n tilgey goll er stiurey liorish foshley as dooney ny tuill 'sy chorpane dy cheaghley lhiurid vreeoil yn 'eddan. Ta ny tuill goll er ghooney liorish kip liare ta kianglt rish ny h-ogheryn t'er ny chloie liorish y chloieder. Shimmey mooadys jeh sacsafone ta ry-gheddyn as t'ad dellit myr greie maylartee.
Braag-spoyrt
right|thumb|250px|Braagyn-spoyrt er skellooyn 'sy çhapp.
Ta braagyn-spoyrt ny braagyn lheiltys çheet er sorçhyn dy chullee choshey ta cummit da spoyrtyn ny sorçhyn elley dy lheiltyssyn fishigagh. Va ny kied vraagyn-spoyrt cummit ry-cheilley ayns ny 1900yn leah ayns ny Steatyn Unnaneysit as v'ad cummit da bluckan baskaidagh as leddoge mastey spoyrtyn elley lesh cooney veih'n obbraid dy vulcaanaghey. Nish t'ad ceaut myr braagyn soccaragh as fassanagh.
Kollafjørður
Ta Kollafjørður ny valley beg ayns Ellanyn ny Geyrragh ta soit er yn ellan Streymoy.
Yn Walloon
Ta'n Walloon (Frangish: Wallonie, Germaanish: Wallonien, Ollanish: Wallonië, Walloonish: Waloneye) ny h-ard ayns jiass ny Belg as y Rangish goll er loayrt aynjee. T'ee jannoo seose 31% earroo pobble as 55% eaghtyr ny Belg.
Veih'n vlein 1970, ta'n Walloon myrane lesh ny nuy baljaghtyn Germaanish reirit liorish Ard ny Walloon, as eh ny cho-olt conastagh jeh'n Velg, as t'eh kiarail reiltys, parlamaid as shirveish theayagh da'n Walloon.
She Nameur preeu-valley yn ard.
Mannishter Shliggee
thumb|Tholtanyn ny Mannishter ayns 1791 thumb|Mannishter Shliggee, myr ta ry-akin ass Straid ny Mannishter. Va Mannishter Shliggee (Yernish: Mainistir Shligigh, Baarle: Sligo Abbey), mannishter holtanagh ayns Shliggagh, Nerin, (dy oikoil ta'n ennym Mannishter Ghominicagh Shliggee currit urree) currit er bun 'sy vlein 1253 liorish oardagh ec Maurice Fitzgerald, Barran Uíbh Fhailí. V'ee stroit 'sy vlein 1414 liorish aile, craghit car Caggey Heer Eoin ayns 1595 as reesht ayns 1641 car Irree Magh Ulley. Hie ny freeryn magh ass y vannishter 'sy 18oo eash, agh ren y Çhiarn Palmerston aahroggal er y vannishter ayns ny 1850yn. Ec y traa t'ayn t'ee foshlit da'n phobbyl.
Un-chillagagh
She bioag jeh un chillag ynrican eh un-chillagagh ny bioag un-chillagagh. T'ad goaill stiagh bacteyryn, kuse dy fungyssyn (myr sampleyr, jastee, archaea, protistyn as algaghyn glassey).
Saltangará
Ta Saltangará ny valley beg ayns Ellanyn ny Geyrragh ta soit er yn ellan Eysturoy.
Fannag
Ta fannag çheet er ymmodee ein doo glossagh 'sy ghenus Corvus. Ny keayrtyn, t'eh çheet er eean raip myrgeddin, ga nagh vel faggys-vooinjerys eddyr oc.
Ta fannagyn mooarey gaase da lieh-veedyr er lhiurid, as skeaylley skian un veedyr oc. T'ad gee jeh'n thalloo, as she eederyn ooilley t'ayn. Foddee ad soiaghey er beiyn annoonagh ny aeg as adsyn y varroo. Er y fa shen, as er y fa dy vel ad gee grine ass y vagher, cha mie lesh eirinee ad. Ta bee elley goaill stiagh smeir, beisteigyn, oohyn ein as convayrt. Ny keayrtyn, t'ad tashtey naightee dy 'eill ny rass dys ee ny s'anmey. Foddee ad goaill bee jeh beiyn elley, as co-obbraghey ny keayrtyn er son shen y yannoo.
Ta fannagyn cummal ayns lughtyn mooar, as t'ad co-obbraghey dys shelg as feddyn bee, chammah's dys fendeil y thalloo oc as goaill kiarail jeh ny h-eean oc. Ta edd jeh slattagyn ec dagh piyr ayns billey ennagh, as t'ad breh queig ny shey oohyn glassoil breck. Foddee fannagyn aegey ceau wheesh as shey bleeantyn roish my vees ad breh. 'sy gheurey, t'ad çhaglym ayns possanyn mooarey, as jeihghyn dy villaghyn ayndaue, foddee. 'syn aght shen, t'ad goaill çhiass, co-choadey as fys, foddee. Ta bea wheesh as 13 bleeantyn ec fannag feie, as ny smoo na 20 blein ayns cappeeys.
Billey masthag
She billey yn-lhoamey 'sy chynney Pistacia eh billey masthag (Pistacia lentiscus). T'eh goll er troarey er son y rosin jeih-hoaral (masthag) echey. Ta ymmyd jeant jeh myr blasstan as myr gum. T'eh ry-vlastyn ayns bee Greagagh, Turkagh Egyptagh as Livaanagh, as liggaryn lheid as Mastichato. Myr gum, t'eh ry-gheddyn ayns cosmaidjyn, sooslagh feeackle as coorane. Ta ymmyd oardagh jeant jeh ayns myron, ny ooill casherick dys ny h-Agglishyn Cair-chredjuagh. Ayns çhynskyl, t'ad jannoo varnish jeh.
Masthag
Ta rosin jeih-hoaral biljyn masthag goll er çhaglym myr spios. Neayr's mysh BNJ50, ta troarey y rosin lhiettit da'n ellan Greagagh Chios 'sy Vooir Aejeeanagh. T'ad çhaglym eh liorish jannoo beamyn beggey 'sy roost oc, as lhiggey da'n tapp sheeley magh assdaue dys y thalloo. T'ad jannoo shen eddyr Mean Souree as Mean Fouyir. Ny yei shen, t'ad goonlaghey eh as cur eh fo y ghrian. T'eh goll er çhirmaghey ec y ghrian dys bineyn creoiey so-vrishey trooid-hoilshagh. Liorish caigney, t'eh boggaghey dys gum bane dullyr.
Kharkiv
She Kharkiv (Ха́рків), ny Kharkov (Харькoв), y nah chaayr smoo 'syn Ookraan. Ta'n chaayr soit ayns hiar hwoaie yn çheer as she Kharkiv y chaayr smoo ayns ard shenndeeagh Slobozhanshchyna. She preeu-valley Wheiggey Kharkiv as Valjaght Kharkiv yn chaayr. Ayns 2021, v'eh oolit ry row deiney cummal ayn.
Hibbin
Ta daa cheeal ec hibbin. Foddee eh çheet er:
Cronk y Chroghee
right|thumb|250px|Tholtanyn y thie souree Mount Strange er Cronk y Chroghee. Boayl ta soit eddyr Balley Chashtal as Camys y Ree eh Cronk y Chroghee ny Cronk y Chrogheree (Hango Hill, veih hanga-haugr y Çhenn Loghlynish). By voayl baaish v'ayn foddey er-dy-henney lhieu shid as briwnys baaish v'er ny chur orroo. Va'n cronk aaenmyssit myr Mount Strange rere Eearlaghyn Derby as lhiass-ennym Baarlagh y Stanlagh Mooar currit er. T'eh er credjal dy nee boayl oanluckee shenndeeagh lesh carnane oanluckee t'ayn. Ta enney mooar er y voayl myr boayl marroo Illiam Dhone va currit gy baase 'sy vlein 1663.
Dinosaur (scannane)
She scannane contoyrtys Americaanagh voish y vlein 2000 marish jantys bio as ta bioghit lesh co-earrooder eh Dinosaur. Hie yn scannane er ny ghientyn liorish Walt Disney Feature Animation ayns co-obbraghey lesh The Secret Lab. Y 39oo ard-scannane bioghit Disney, ta skeeal y scannane geiyrt er Iguanodon aeg va doltit as troggit liorish lught thie scaanjoonyn keylley er ellan grianchryssagh. Lurg ceau dreiggey stroialtagh, ta'n lught thie garraghey shirrey thie noa as t'ad jannoo caarjys rish griaght jeeneysoaryn er y vollagh as ad goll er jurnaa dys ny "Nesting Grounds". Dy meeaighar, ta cragheyderyn lheid as y Carnotaurus er nyn shirrey.
Tarzan (scannane 1999)
She scannane contoyrtys bioghit Americaanagh voish y vlein 1999 eh Tarzan. Va'n scannane gientit liorish Walt Disney Feature Animation er son Walt Disney Pictures. Y 37oo ard-scannane bioghit Disney as y jeihoo scannane as y scannane jerrinagh va skeayllit magh car eash y Disney Renaissance, t'eh bunnit er y skeeal voish 1912 Tarzan of the Apes liorish Edgar Rice Burroughs. Hie yn scannane er ny stiurey liorish Kevin Lima as Chris Buck voish scaa-chloie liorish Tab Murphy, Bob Tzudiker, as Noni White, as t'eh goaill stiagh gooyn Tony Goldwyn, Minnie Driver, Glenn Close, Rosie O'Donnell, Brian Blessed, Lance Henriksen, Wayne Knight, as Nigel Hawthorne.
Mulan (scannane 1998)
She scannane contoyrtys kiaullee bioghit Americaanagh voish y vlein 1998 eh Mulan. Hie yn scannane er ny ghientyn liorish Walt Disney Feature Animation er son Walt Disney Pictures. T'eh bunnit er shenn-skeeal Sheenagh Hua Mulan, as t'eh ny 36oo ard-scannane bioghit Disney as ny nuyoo scannane bioghit va gientit as skeayllit magh car eash y Disney Renaissance. V'eh stiurit ec Barry Cook as Tony Bancroft, lesh skeeal liorish Robert D. San Souci as scaa-chloie liorish Rita Hsiao, Chris Sanders, Philip LaZebnik, Raymond Singer, as Eugenia Bostwick-Singer. Ta'n lhieggan Baarle goaill stiagh Ming-Na Wen, Eddie Murphy, Miguel Ferrer as BD Wong myr cloiederyn tra ren Jackie Chan cur e ghoo rish goo Captan Li Shang son ny dooblaghyn Sheenagh. Hie scannane eiyrtyssagh, Mulan II, er ny skeaylley magh jeeragh er feeshan ayns 2004.
T. Llew Jones
She ughtar as bard Bretnagh Bretnish va Thomas Llewelyn Jones (11 Mee Houney 1914 – 9 Jerrey Geuree 2009) ren screeu fo'n ennym T. Llew Jones. Screeu eh rish harrish 50 bleeaney, as t'eh mastey ughtaryn lioaryn paitçhyn smoo troaragh as ennoil Vretin. Ve ny ayr da'n troddanagh politickagh Emyr Llewelyn as y feealee eddyrashoonagh Iolo Ceredig Jones.
Bea-skeeal
Rug T. Llew Jones ec 1 Bwlch Melyn, Pentre-cwrt, Sir Gaerfyrddin. Ren eh taaghey Bunscoill Capel Graig as Scoill Grammar Llandysul. V'eh ny 'er ynsee rish 35 bleeaney, ec Bunscoill Tre-groes as Scoill Coed-y-bryn. Haink eh dy ve ard-vainshtyr Scoill Coed-y-bryn. Chossyn eh ennym myr bard liorish cosney caair Eisteddfod Ashoonagh Vretin ayns 1958 as reesht ayns 1959.
Ga dy screeu eh bardaght foast, haink enney share er myr ughtar lioaryn paitçhyn. Shimmey lioar jeu ta ny noaskeeal shennaghyssagh bentyn rish contoyrtyssyn lheid y sleih as Bartholemew Roberts as Twm Siôn Cati. Hug magh eh harrish 50 lioaryn, goaill stiagh lioaryn da sleih aasit. Ta lioar neufarskeealaght nyn mast'oc, myr sampleyr Ofnadwy Nos, ny choontey jeh mooirchooraghey y Royal Charter. Ta kuse jeu er nyn jyndaa 'sy Vaarle, Britaanish as çhengaghyn elley, as ta kuse elley er nyn aareaghey da'n çhellveeish.
Ayns 1977, hug Ollooscoill Vretin keim onnoragh Mainshter ny hEllynyn da, as ayns 1991 chossyn eh Aundyr Mary Vaughan Jones er son ard-chohoyrtyssyn da lettyraght phaitçhyn Vretin. Ayns Mee Vayrnt 2005, as eh bunnys 90 bleeaney d'eash, chossyn eh caair Eisteddfod Cymdeithas Ceredigion bleinoil.
Hooar Jones baase er 9 Jerrey Geuree 2009, rish 93 bleeaney d'eash.
Feeal
Va Jones ny 'eealee jeean co-screeu y laue-lioar Bretnish feeal marish e vac Iolo. V'eh mastey beggan d'oltenyn Unnaneys Feeal Vretin chagg er son scarrey rish Conastey Feeal Goaldagh ayns 1970, as hug stiagh myr oltey neuchrogheydagh Conastey Feeal ny Cruinney. Hug eh er bun screeuyn naight Coheshaght 'Eeal Dyfed Y Ddraig, as v'eh dy reaghey tra daase eh dy ve earishlioar feeal Vretin ayns ny 1970yn. Stiur eh possan ny deiney er son Olympiad 1974 ayns Niça, chossyn share eiyrtys rieau er son Bretyn, as possan ny mraane 'sy Olympiad 1976 ayns Israel. Ve ny lhiass-eaghtyrane UFV rish ymmodee bleeantyn.
Va laue scanshoil echey ayns feeal Dyfed er ny 1960yn. Hug eh er toshiaght Coheshaght 'Eeal Dyfed as y chologue eck, Coheshaght 'Eeal Aberteifi, as Cohionnal Foshlit Dyfed. Tra hooar eh baase, v'eh ny Veayn-Eaghtyrane Choheshaght 'Eeal Dyfed.
Yn Eeslynn
Ta'n Eeslynn, ny Pobblaght yn Eeslynn dy oikoil (Eeslynnish: Ísland ny Lýðveldið Ísland), ny çheer ellanagh ta ny lhie ayns Twoaie y Cheayn Sheear eddyr yn Oarpey vooar-heeragh as Greenlynn. Ta 320,000 cummaltee 'sy çheer as t'ee 103,000 km² er eaghtyr. She Reykjavík y preeu-valley as y balley smoo 'sy çheer.
Hoshee coloinaghys yn Eeslynn ayns 874, rere y Landnámabók, v'eh y toshiagh Norlynnagh Ingólfur Arnarson y chied choloinagh Norlynnagh beayn er yn ellan. Ren sleih elley keayrtyn er yn ellan roish as hannee ad ayn er feie yn gheuree. Harrish ny h-eashyn, ren sleih Nordagh as Celtiagh coloinaghys er yn ellan. Derrey yn 20-oo eash, chur ny h-Eeslynnee barrant er eeasteyraght as eirinys, as eddyr ny bleeantyn 1262 as 1918 va'n çheer ny cooid jeh ny reeriaghtyn Norlynnagh as Danvargagh. 'Sy 20-oo eash haghyr lhiasaghey as bishaghey mooar ayns tarmaynys as corys lhiasee yn Eeslynn. Ayns ny bleeantyn shoh chaie, chur yn Eeslynn rish traght seyr 'syn Eaghtyr Tarmaynagh Oarpagh as haghyr anchaslaghey veih'n eeasteyraght dys magheryn tarmaynagh noa ayns shirveish, argidys, as çhynskylyn elley.
Jiu, ta'n Eeslynn nane jeh çheeraghyn ny cruinney lesh corrymyn seyrsnys theayagh as tarmaynagh b'yrjey. Ayns 2007, va'n Eeslynn rang-oardraghit myr y çheer smoo lhiasit er y dowan liorish Ayndagh Lhiasaghey Deinney ny h-Ashoonyn Unnaneysit. V'ee ny kiarroo çheer rere troaraght y dooinney, as nane jeh ny çheeraghyn smoo cormagh rere co-effaght Gini. Ta cultoor as eirinys dowin ec ny h-Eeslynnee, lheid as coagyraght as feeleeaght, as ta enney share eddyr-ashoonagh er feayn-skeealyn Eeslynnagh. Ta'n Eeslynn ny h-oltey jeh'n AU, RCAH, SOTS, ETO as RCTL, agh cha nel ee ny h-oltey jeh'n UO.
Çheer-oaylleeaght
thumb|right|Reayrt er y Chruinney lesh yn Eeslynn 'sy çheshvean.
Ta'n Eeslynn ny 18-oo ellan smoo er y theihll, as ny nah ellan smoo 'syn Oarpey lurg y Vretyn Vooar. Ta'n çheer 103,000 km² (39,768.5 mi ker) er eaghtyr, as ta 62.7% jeh ny hundrey. Ta 14.3% eaghtyr ny çheerey jeant seose jeh loghyn as awinyn rioee; cha nel agh 23% fo glasseraght. T'ad Þórisvatn (Doour): 83–88 km² (32–34 mi ker) as Þingvallavatn: 82 km² (32 mi ker) ny loghyn smoo; ta loghyn ennoil elley goaill stiagh loghyn lheid as Lögurinn as Mývatn. She Öskjuvatn y logh s'diuney as eh 220 m (722 trieyn) ec y voayl s'diuney.
Ed Harris
She aghteyr as jantagh scannane Americaanagh eh Edward Allen Harris (ruggit er 28 Sauin 1950). Ta e chloiaghyn ayns Apollo 13 (1995), The Truman Show (1998), Pollock (2000), as The Hours (2002) er ny chosney da moylley cremeydagh as enmyssaghtyn son Aundyryn Academy.
Yn Eeslynn
Çheer-oaylleeaght
Ta kiare pairkyn ashoonagh 'syn Eeslynn: Pairk Ashoonagh Jökulsárgljúfur, Pairk Ashoonagh Skaftafell, Pairk Ashoonagh Snæfellsjökull, as Pairk Ashoonagh Þingvellir.
Ed Harris
Ta Harris er ny chloie paartyn toshee as co-hassooagh, goaill stiagh paartyn ayns The Right Stuff (1983), The Abyss (1989), State of Grace (1990), Glengarry Glen Ross (1992), The Firm (1993), Nixon (1995), The Rock (1996), Stepmom (1998), A Beautiful Mind (2001), Enemy at the Gates (2001), A History of Violence (2005), Gone Baby Gone (2007), Snowpiercer (2013), Mother! (2017), as The Lost Daughter (2021). Chammah's shen, stiur Harris ny scannaneyn Pollock as Appaloosa (2008).
Yn Eeslynn
Bioyrid chreg-oaylleeagh
Ta ram geeseryn 'syn Eeslynn chammah, goaill stiagh Geysir, fockle ta'n fockle corrym Gaelgagh çheet magh ass, chammah as y geeser ennoil Strokkur ta bruightey dagh 5-10 minnidyn. Ny yei lhing neuvioyrid, hoshee Geysir bruightey ny yei straih craayn-thallooin 'sy vlein 2000. Lesh feddynaght lheeadagh cummaght hiass-hallooinagh, as er y fa dy vel awinyn as easyn smaghtit da giennaghtyn ushtey-lectraghys, ta ushtey çheh as çhiass thie neu-chostallagh ry-gheddyn 'sy chooid smoo jeh thieyn er yn ellan. Ta'n ellan hene jeant seose, son y chooid smoo, jeh basalt, leavey veg-hilickagh ta kianglt rish volcaanaghys deayrtagh cosoylagh rish Hawaii. Agh ta sorçhyn eigsoylagh dy volcaanyn 'syn Eeslynn, as va leavaghyn aafillit, lheid as rhyolite as andesite, crooit myr eiyrtys.
Ta nane jeh ny h-ellanyn s'aa er y dowan, Surtsey, fo stiurey yn Eeslynn. Ta ennym y yee Surtr currit er yn ellan. Dirree eh harrish ardjid ny marrey ny yei straih bruightaghyn volcaanagh eddyr 8 Sauin 1963 as 5 Mean Souree 1968. Cha nel kiedoonys agh ec oaylleeyn, as ad jannoo studeyrys er aase bea noa, goll gys yn ellan.
Speyr
right|thumb|250 px|Awin rioee [[Eyjafjallajökull, nane jeh ny h-awinyn rioee sloo 'syn Eeslynn.]]
Ta speyr choose yn Eeslynn ny speyr vooiragh fo-phoullagh. Ta Stroo yn Eearvooir Hwoaie shickyraghey dy vel y çhiassid ayn ny s'yrjey na t'ayns buill elley er y theihll lesh y dowan-lheead cheddin. Ta ardjyn elley lesh y speyr cheddin goaill stiagh lheid as ny h-Ellanyn Aleutagh, Lieh-innys Alaska as Tierra del Fuego, faagail magh dy vel ny h-ardjyn shen ny s'faggys da cryss ny cruinney. Dyn y wooise da'n niessid eck lesh yn Arctagh, ta coose yn ellan tannaghtyn gyn rio er fud y gheuree. Ta soiaghyn rioee nyn daghyrt anvennick. V'eh 'sy vlein 1969 nar haghyr y soiagh rioee jerrinagh er y choose hwoaie.
Ta caghlaaghyn speyrey eddyr ardjyn eigsoylagh yn ellan. Loayrt trooid as trooid, ta'n coose yiass ny s'çhoe, ny s'fliugh, as ta ny smoo geay ayn, na t'ayns y twoaie. Ta ardjyn injil antraieagh 'sy twoaie feer çhirrym. T'eh ceau niaghtee 'sy gheurey ny s'mennick 'sy twoaie na t'eh 'sy jiass. Ta Thallooyn Sleitoil Meanagh nyn ardjyn s'feayrey 'sy çheer.
She 30.5 °C (86.9 °F) y çhiassid aeragh s'yrjey as eh recortyssit er 22 Mean Souree 1939 ayns Teigarhorn er y choose hiar yiass. She -38 °C (-36.4 °F) y çhiassid s'inshley er 22 Jerrey Geuree 1918 ayns Grímsstaðir as Möðrudalur 'sy çheer chooylloo hiar hwoaie. T'ad recortyssyn y çhiassid da Reykjavík na 26.2 °C (79.2 °F) er 30 Jerrey Souree 2008, as -24.5 °C (-12.1 °F) er 21 Jerrey Geuree 1918.
Faasrey as beiyn
thumb|[[Keyrrey Eeslynnagh.]]
Cha daink mooarane sorçhyn glassyraght ny beiyn gys yn ellan as cha daghyr aafilley ynnydagh, agh dy anvennick, veih'n eash rioee yerrinagh begnagh 10,000 bleeaney er-dy-henney. Ta mygeayrt 1,300 dooieyn dy veeylyn 'syn Eeslynn, agh earroo injil t'aynjee ayns cosoylagh rish çheeraghyn elley (ta coontyssyn jeant er ny smoo na millioon dooieyn dy veeylyn er feie ny cruinney). Cha row agh sheeintagh dooghyssagh ynrican, y shynnagh arctagh, er yn ellan nar haink sleih. Haink y shynnagh gys yn ellan harrish y vooir riojit ec jerrey ny h-eash rioee jerrinagh. Cha nel beishteigyn ny daa-veaghee dooghyssagh er yn ellan chammah.
thumb|left|150px|[[Cabbyl Eeslynnagh.]] Er lus-oaylleeaght hallooin, ta'n Eeslynn ny cooid jeh rheynn Arctagh yn Ard Ym-hwoaie çheusthie jeh'n Reeriaght Hwoaie. Ta mygeayrt tree kerroo yn ellan gyn glassyraght; ta'n ghlassyraght goaill stiagh banjagh son y chooid smoo as eh fo thalloo fassee liorish sthock. She beih hwoaie (Betula pubescens) y billey dooghyssagh lomarcan 'syn Eeslynn, as eear-cheyll harrish y chooid smoo jeh'n çheer yiass jeant seose jeh. Ren coloinaghys deiney er yn ellan jeeill vooar er y chorys eggoayllyssagh. Haghyr doo-heyrey ayns ny keylljyn harrish ny h-eashyn ry hoi fuygh aile as aamaid. Er coontey yn jee-cheyllaghey haghyr roostey ooirey rere crimmey, as eh lhaggaghey ablid aa-aase ny beihyn. Jiu, cha nel agh beihyn ennagh ayn agh ayns thallooyn freaylt fadaneagh.
Ta beiyn yn Eeslynn goaill stiagh lheid as kirree, ollee, kiarkyn, goair as cabbil Eeslynnagh. Ta ram sorçhyn dy eeastyn ayns ushtaghyn ny mooiryn mygeayrt yn Eeslynn, as ta'n eeasteyraght ny cohoyrtagh ard-ghooagh ayns tarmaynys ny çheerey (lieh-chooid jeh ass-phurtanyn ny çheerey). Ta sheeintee feie goaill stiagh lheid as shynnee Arctagh, assagyn frangagh, lughyn, roddanyn, conneeyn as feeaihyn Loghlinagh. Dy mennick ta maghouinyn marrey jannoo keayrtyn gys yn ellan er dreeym cruink rioee veih Greenlynn. Ayns Boaldyn ny bleeaney 2008 haink daa vaghouin marrey as ad daa hiaghtyn eddyr roshtynyn. Ta ushagyn, ushagyn marrey er lheh, feer scanshoil myr cooid jeh cretooryn yn Eeslynn. Ta pibbinyn, maarliee marrey, as pirree troggal eddyn er eayninyn marrey ny çheerey. Faagail magh nagh vel lhuingys hraghtee veeylyn mooarey 'syn Eeslynn (ec Luanisyn, 2007) ta kiedoonys currit da oaylleeyn as adsyn er shelgyn oaylleeagh nagh vel cummit seose liorish Bing Oaylleeagh Commishoon Eddyr-ashoonagh ry hoi Shelg y Veeyl Vooar.
Coloinaghys as bunneeaght y Cho-unnaneys
thumb|upright|right|Peintal veih'n 19-oo eash ta soilshaghey magh cruinnaght yn [[Alþingi ayns Þingvellir.]]
T'eh er credjal dy row monnee ny fir lomarcan Yernagh, er enney myr "Papar" 'syn Eeslynn, ny kied chummaltee er yn ellan 'sy hoghtoo eash, agh daag ad yn ellan lesh çheet ny Loghlynee. Ren ny Loghlynee coloinaghys er yn ellan eddyr ny bleeantyn 870 as 930 BNJ. Cha nel feddynyssyn shenndaaleeagh ry-gheddyn, ansherbee, dys pohlldey y sheiltynys shen. V'eh Ingólfur Arnarson y chied choloinagh beayn t'er fys ain, as va'n thie balley troggit echey ayns Reykjavík 'sy vlein 874. Haink ram coloinee elley, Loghlynee as nyn sleabyn Yernagh oc son y chooid smoo, ny yei. 'Sy vlein 930, va'n chooid smoo jeh'n thalloo banejagh aggyrtit lhieu, as va'n Alþingi, parlamaid slattyssagh as briwnyssagh, currit er bun myr cree politickagh Co-unnaneys yn Eeslynn. T'eh er credjal dy row yn Chreestiaght doltit ayns 999. Hannee yn Co-unnaneys ayn derrey 1262 nar v'eh toiggit nagh row yn corys politickagh jargal streeu rish cummaght ny toshiee Eeslynnagh.
Ny Mean-eashyn derrey yn Eash Noa-emshyragh Leah
Rere doccaryn sthie as streeu theayagh yn Eash Sturlung va'n Shenn-Chonaant fo-screeuit. Va'n Eeslynn currit fo chosh ny crooin Norlynnagh. Hie shellooderys ny çheerey dys y Danvarg-Norlynn ec jerrey yn 14-oo eash nar va reeriaghtyn Norlynn as ny Danvarg co-unnaneysit ayns Unnaneys Kalmar. Ayns ny h-eashyn ny yei, haink er yn Eeslynn dy ve nane jeh ny çheeraghyn s'meley 'syn Oarpey. Va bioys raghtanagh 'sy çheer er cooishyn ny h-ooir neuvessoil, ny bruightaghyn volcaanagh, as ny speyr neuleighagh as y pobbyl croghey dy slane er yn eirinys. Haink y Gorley Doo gys yn Eeslynn ayns ny bleeantyn 1402-1404 as 1494-1495. Hooar lieh chooid jeh'n phobbyl baase ec dagh cheayrt myr eiyrtys.
Steach Maoilín
Ta Steach Maoilín (Stamullen) ny valley beg ayns shiar Choontae yn Vee, Nerin. T'eh soit er gerrey da bayr gleashtanagh yn M1 begnagh er y joarey rish Coontae Ghivlyn as 35 km çheu hwoaie veih Divlyn. Ta ard-vargey, thie lhionney, kiare thieyn folteyr, lheelann beiyn, thie buitçhoor, as caaghyn elley ry-gheddyn 'sy valley beg.
Yn Eeslynn
Ny Mean-eashyn derrey yn Eash Noa-emshyragh Leah
Mygeayrt mean y 16-oo eash, hoshee Ree Christian III ny Danvarg cur y Lutheraghys er y phobbyl echey. Va'n aspick Catoleagh jerrinagh 'syn Eeslynn jee-chionit ayns 1550, chammah lesh y daa vac echey. Ta'n Lutheraghys foast ny phreeu-chraueeaght 'sy çheer. Ayns ny 1600yn as ny 1700yn va teoraghyn creoi er traght currit er yn Eeslynn liorish y Danvarg, chouds va maarliee lhuingey ass Sostyn, y Spaainey as yn Algear jannoo soiaghyn er y choose. Hooar trass y phobble baase 'sy 18-oo eash myr eiyrtys ym-ghorley ny spohttyn breckey Ayns 1783 vrish y volcaan Laki magh, lesh eiyrtyssyn traartyssagh. Hooar lieh-chooid sthock beiyn, as kerroo yn phobble baase myr eiyrtys ayns ny bleeantyn ny yei, as adsyn enmyssit myr Doccarys ny Frough (Eeslynnish: Móðuharðindin)
Seyrsnys as shennaghys jeianagh
Ayns 1814, ny yei ny Caggaghyn Napoleonagh, va'n Danvarg-Norlynn rheynnit ayns daa reeriaght er lheh trooid Conaant Kiel]. Hannee yn Eeslynn ny croghane Danvargagh. Dirree gleashaght ny seyrsnys fo stiurey [[Jón Sigurðsson, as eh tayrn stiagh ennal ass eie-oaylleeaghtyn romansagh as ashoonagh er çheer vooar ny h-Oarpey. Ayns 1874, hug y Danvarg hene-reiltys dys yn Eeslynn, as v'eh sheeynit ayns 1904. Rere Aght yn Unnaneys, conaant eddyr ee as y Danvarg va fo-screeuit er 1 Nollick 1918, va'n Eeslynn currit er enney myr steat seyr fo Ree ny Danvarg. 'Sy cherroo jerrinagh jeh'n 19-oo eash, daag ram Eeslynnee dys America Hwoaie, y Chanadey son y chooid smoo, as ad lorg seihll ny share. Daag 15,000 ass ny 70,000 cummaltee.
Car y Nah Chaggey Dowanagh hass yn Eeslynn seose er çheu ny Danvarg er son neaghtyraght. Ny yei cummaltys Germaanagh ny Danvarg er 9 Averil 1940, hoilshee parlamaid yn Eeslynn er froaishid slane pooar ree ny Danvarg as ghow ad smaght er cooishyn joarree as cooishyn va dellit liorish y Danvarg er lieh yn Eeslynn. Ren yn armee Goaldagh cummaltys er yn ellan mee ny yei, as ad jannoo aggair er neaghtyraght ny çheerey. Ayns 1941, hie freggyrtys y chummaltys dys Armee ny Steatyn Unnaneysit. Hannee y cummaltys cochaarjagh er yn ellan derrey jerrey y chaggey.
Na Cruacha Gorma
right|thumb|Binn na Sruthal ayns na Cruacha Gorma right|thumb|Gleann na hEaglaise ayns na Cruacha Gorma She slieau-reayn mooar ayns jiass Choontae Ghoon ny Ghoal, Nerin, ad na Cruacha Gorma (Bluestack Mountains ny Croaghgorms). T'ad scarrey jiass y choontae as ny baljyn t'ayn, lheid as Doon ny Ghoal as Béal Átha Seanaidh, veih twoaie as sheear y choontae as ny baljyn ayn, lheid as Littyr Kennain as an Clochán Liath. Ta'n bayr ta kiangley yn daa ayrn jeh'n choontae roie trooid an Bearnas Mór, baarney ayns ny sleityn ayns shiar y choontae.
Yn Eeslynn
Seyrsnys as shennaghys jeianagh
Er 31 Nollick 1943, haink jerrey lesh Aght yn Unnaneys ny yei 25 bleeaney. Er 20 Boaldyn 1944, cheau ny h-Eeslynnee voteyn er son jerrey yn unnaneys lesh y Danvarg. Va 97% er son jerrey yn unnaneys as 95% er son ny bunraght pobblaghtagh noa. Haink er yn Eeslynn dy ve ny pobblaght heyr er 17 Mean Souree 1944, as va Sveinn Björnsson reiht myr y chied eaghtyrane. Haink yn Eeslynn stiagh 'syn RCAH er 30 Mart 1949, mastey arganyssyn thieoilagh as rouany, as er 5 Boaldyn 1951 va conaant coadee fo-screeuit lesh ny Steatyn Unnaneysit. Haink sidooryn Americaanagh er ash dys y çheer as hannee ad aynjee er feie y Chaggey Feayr derrey fouyr ny bleeaney 2006.
Sussex Heear
She coontae jesh-chliaghtagh as neuvoirvaljagh ayns Sostyn Hiar Yiass eh Sussex Heear (West Sussex). T'eh çhemmit liorish Hampshire da'n çheear, Surrey da'n twoaie, as Sussex Hiar da'n çhiar. Ta Mooir yn Eeaght da'n jiass.
Yn Eeslynn
Seyrsnys as shennaghys jeianagh
Erreish da'n Nah Chaggey, haghyr aase tarmaynagh soogh, as eh immanit liorish çhynskylaghey ny h-eeasteyraght, Pohlldey Marshall as stiureydys tarmaynagh Keynes 'syn Oarpey, as adsyn cur traght er oaie. Va ny 1970yn cowrit liorish ny Caggaghyn Boiddee - arganyssyn ennagh lesh y Reeriaght Unnaneysit fo sheeyney magh ny joaraghyn eeasteyragh. Haghyr anchaslaghey as feoiltys ny tarmaynys lurg çheet stiagh yn Eeslynn 'syn Eaghtyr Tarmaynagh Oarpagh ayns 1992.
Sussex Heear
Ta shiaght slystyn ec y choontae: Worthing, Arun, Chichester, Horsham, Crawley, Sussex Meanagh, as Adur.
Yn Eeslynn
Reiltys
Ta'n Eeslynn ny deynlaght reihdagh as ny pobblaght ard-whaiylagh. Va'n parlamaid noa-emshyragh, yn "Alþingi", bunnit 'sy vlein 1845 myr bing choyrlee da Ree ny Danvarg. V'eh briwnyssit myr aa-vunneeaght y hionnal va bunnit ayns 930 ayns eash y Cho-unnaneys as castit ayns 1799. Ec y traa t'ayn ta 63 olteynyn ayn as adsyn reiht er feie kiare bleeaney.
Ta Eaghtyrane yn Eeslynn ny 'er toshee jesh-chliaghtagh as t'eh reirey myr diplomagh, agh foddee eh lhiettrimys y chur er slattys va reiht liorish y pharlamaid, as eh y chur da refrane ashoonagh. She Ólafur Ragnar Grímsson yn eaghtyrane roie. Ta'n ard-vinishter (Sigmundur Davíð Gunnlaugsson ec y traa t'ayn) ny 'er toshee er y reiltys. T'eh ny ee, lesh yn ard-choyrle, freggyrtagh er son reiltys slattyssagh. Ta'n ard-choyrle pointit liorish yn eaghtyrane ny yei ard-reihys ashoonagh da'n Alþingi; ansherbee, ta'n pointeil coardit rere barganey eddyr fir hoshee ny parteeghyn politickagh. Mannagh vel ny fir toshee jargal yn ard-choyrle y reih ayns traa resoonagh, foddee n eaghtyrane yn ard-choyrle y reih liorish hene.
thumb|left|Stjórnarráðið, boayl crouw slattyssagh reiltys yn Eeslynn.
Son y chooid smoo va reiltyssyn yn Eeslynn nyn go-reiltyssyn lesh daa phartee ny ny smoo ayndaue, er y fa nagh dooar partee politickagh ynrican y chooid smoo jeh soiagyn 'syn Alþingi er fud ny pobblaght. Ta lheanid cummaght politickagh ayns shelloo oik yn eaghtyrane fo argane ec scollagyn leighoil 'syn Eeslynn; ta shiartanse dy chiarailyn ny bunraght coyrlaghey da vel cummaghtyn scanshoil ennagh ec yn eaghtyrane, agh ta kiarailyn as tradishonyn elley coyrlaghey da vel y hoal kiart. Ayns 1980, va Vigdís Finnbogadóttir reiht myr eaghtyrane, as v'ee ny kied ven-eaghtyrane er y theihll. Dirree ee ass yn oik ayns 1996.
Ta reihyssyn da coyrlaghyn baljagh, y parlamaid, as yn eaghtyraneys dagh kiare bleeaney. Bee ny reihyssyn shoh çheet 'sy vlein 2010, 2011, as 2012, er lheh. Ansherbee, rere y geyre-ghaue tarmaynagh roie, foddee dy bee reihys da'n pharlamaid ayns Boaldyn 2009.
Aarheynnyn
thumb|right|Yn [[Alþingi ayns Reykjavík, lesh yn ard-agglish er chlee.]]
Ta'n Eeslynn rheynnit ayns ardjyn, rheynnyn-reihys, coondaeghyn, as baljaghtyn. Ta hoght ardjyn ayn ta ymmydit son kiarailyn staddyssaghtoil; ta reillyssyn ny quaiylyn ardjynagh jannoo ymmyd jeh shen-arraghys yn aarheynn shen. Derrey 2003, va ny rheynnyn-reihys da reihyssyn ard-whaiylagh unnane as ny h-ardjyn, agh rere lhiasaghey da'n vunraght, v'ad ceaghlit dys ny shey rheynn-reihys roie:
Ta ny 23 coontae nyn aarheynnyn shendeeagh son y chooid smoo. Ec y traa t'ayn, ta'n Eeslynn rheynnit magh mastey 26 briw beg (sýslumenn, unnaneagh sýslumaður) as ad shassoo seose da'n reiltys er towseyn ennagh. Ta çhaglym keesh, stiurey fograghyn brishey argidoil, as poosaghyn theayagh nyn deiy jeh currymyn ny briwnyn shen.
Ta 79 baljaght 'syn Eeslynn as t'ad reirey cooishyn lheid as scoillyn, arraghey, as cryssaght. T'adsyn shen nyn aarheynnyn jeh'n nah cheim 'syn Eeslynn, er y fa nagh vel bentynys ec ny co-heiyderyssyn agh ayns ard-reihyssyn as da cooishyn staddyssaghtoil. She Reykjavík y valjaght smoo, as ee kiare keayrtyn ny smoo pobbylagh na Kópavogur, y nah valjaght smoo.
Politickaght
Ta corys yl-pharteeagh clee-jesh 'syn Eeslynn. She Partee ny Seyrsnys (Sjálfstæðisflokkurinn) y partee smoo 'sy çheer, as she Cochaarjys Soshiallagh Deynlagh (Samfylkingin) y nah phartee smoo. Ny yei ard-reihys ayns Boaldyn ny bleeaney 2007, haink y daa phartee shen ayns co-reiltys 'syn Alþingi, lesh 43 soiagyn cosnit oc ass 63 soiagyn.
Ta parteeghyn politickagh elley 'syn Alþingi goaill stiagh y Partee Immeeaghtagh (Framsóknarflokkurinn), quoi va ny phartee co-reiragh lesh Partee ny Seyrsnys er feie 12 vlein roish ard-reihys 2007, y Ghleashaght Ghlass-Chlee (Vinstrihreyfingin - grænt framboð), va bunnit 'sy vlein 1999, as y Partee Libraalagh. Ta shiartanse dy pharteeghyn elley ayn ayns ny baljaghtyn, as y chooid smoo jeu gobbyr ayns un valjaght.
Mooinjerys joarree
thumb|right|Ny h-ard-vinishteryn Nordagh ayns 2007. Ta Loghlin ny cumraag s'faggys ec yn Eeslynn. Ta'n Eeslynn freayll mooinjerys diplomagh as traghtee lesh y chooid smoo jeh çheeraghyn y theihill, agh ta ny kianglaghyn eck lesh ny Çheeraghyn Nordagh, y Ghermaan, ny Steatyn Unnaneysit, as çheeraghyn elley ayns RCAH tannaghtyn faggyssagh. Ta moyrn vooar er ram Eeslynnee er son y paart v'ec yn Eeslynn myr oastagh ny Cruinnaght Reagan-Gorbachev ayns Reykjavík, as eh lhiggey sheese yn ardane da jerrey y Chaggey Feayr. Ta ny h-arganeyn shenndeeagh mooarey eck goaill stiagh arganeyn eddyr-ashoonagh er kiartyn eeasteyragh.
Cha nel armee 'syn Eeslynn. Va Armee Aer ny Steatyn Unnaneysit freayll eddyr kiare as shey lhiettalee ayns bun-ynnyd armee Keflavík derrey 30 Mean Fouyir 2006 nar v'ad goit magh.
Ta'n Eeslynn ny h-oltey jeh'n Eaghtyr Tarmaynagh Oarpagh (ETO), as eh lhiggey da'n çheer entreilys da margey singil yn Unnaneys Oarpagh (UO). Cha nel ee ny h-oltey jeh'n UO, ansherbee, as va feysht y yeearreydys nane jeh ny bun-chooishyn politickagh smoo scanshoil ayns ny bleeantyn er gherrid. Ta'n Eeslynn ny h-oltey jeh'n AU, RCAH, SOTS as yn RCTL.
Hósvík
Ta Hósvík ny valley beg ayns Ellanyn ny Geyrragh ta soit er yn ellan Streymoy.
Unjin (billey)
She billey 'sy ghenus Fraxinus eh unjin (Fraxinus excelsior). T'eh dooghyssagh da'n Europey (er lhimmey jeh Loghlin hwoie as yn Ibeir jiass) chammah's yn Aishey heear-hwoaie. She Trondheimsfjord ayns Norlynn eh yn oayll s'twoaie echey.
Jalloo-oaylleeaght
thumb|left|Blaaghyn firrinagh
She billey mooar yn-lhoamey t'ayn. T'eh gaase dys 20-35m dy cadjin, as dys 46m dy goan. Ta crantessen wheesh as 2m echey, ny 3.5m dy goan. Cha nel ad goll harrish 250 bleeantyn dy mennick.
Ta roost meein lheeah ec biljyn aegey, agh çhiu as scaanit ec shenn viljyn. Ta stholeyn poinnee lheeah-gheayney oc, as buinnaghyn deyll-ghoo ocsyn. Ta ny duillagyn 20-35 kentimeader er lhiurid as fedjagagh; ta 7-13 duillageenyn oc, nyn soie er rachis y duillag, as oirr feeacklagh oc.
Ta ny blaaghyn fosley roish ny duillagyn. T'ad dioecious son y chooid smoo, gyn blaaghyn firrinagh as bwoirrinagh er y villey cheddin. She samara eh y mess oc, ny "çhengey unjin", as t'ad croghey ayns possanyn.
thumb|left|Çhengaghyn unjin
Fantasia 2000
She scannane consert prowaltagh Americaanagh voish y vlein 1999 eh Fantasia 2000. Hie yn scannane er ny ghientyn liorish Walt Disney Feature Animation as er ny skeaylley liorish Walt Disney Pictures. Va'n scannane gientit ec Roy E. Disney as Donald W. Ernst, as t'eh ny 38oo ard-scannane bioghit Disney as eiyrtyssagh er y scannane voish ny 1940yn Fantasia. Gollrish y roie-immeeaghtagh echey, ta Fantasia 2000 jeant seose jeh meeryn ta currit rish peeshyn dy chiaull chlassicagh. Ta ny deiney ard-ghooagh Steve Martin, Itzhak Perlman, Quincy Jones, Bette Midler, James Earl Jones, Penn & Teller, James Levine, as Angela Lansbury foshley dagh meer ayns reayrtyssyn jantys bio t'er stiurey liorish Don Hahn.
Fantasia (scannane 1940)
She scannane skeealyn çhaglit kiaullee bioghit Americaanagh voish y vlein 1940 eh Fantasia. Va'n scannane gientit as skeayllit magh ec Walt Disney Productions, lesh stiurey skeeal liorish Joe Grant as Dick Huemer as stiurey gientyn liorish Walt Disney as Ben Sharpsteen. Y trass ard-scannane bioghit Disney, t'eh jeant seose jeh hoght meeryn bioghit ta currit rish peeshyn dy chiaull chlassicagh v'er stiurey ec Leopold Stokowski, shiaght jeu hie er chloie liorish Kiaullane Philadelphia. Ta'n cremmeyder kiaull as y cummeyder, Deems Taylor, ny Ard-yesheyder as t'eh cur failt roish dagh meer ayns jantys bio. Hie scannane eiyrtyssagh, Fantasia 2000, er ny skeaylley magh ayns 1999.
Boalley yn Accan
right|thumb|350px|Reayrt er Boalley yn Accan marish [[Cruinnaghan ny Carrickey (er chlee) as Mosk al-Aqsa (er yesh) 'sy chooylrey.]] right|thumb| Ta Boalley yn Accan, y Boalley Heear, ny Kotel ( HaKotel HaMa'aravi; حائط البراق‎ Ḥā'iṭ Al-Burāq) ny hoie ayns Jerusalem, Israel, ec bun y çheu heear jeh Cronk y Çhiamble. She remlad jeh'n çhenn-voalley va cruinnaghey close y Çhiamble Ewagh, as, rere tradishoon, t'eh coontit myr y boayl smoo scanshoil 'syn Ewaghys magh veih Cronk y Çhiamble hene. Ta beggan ny smoo na lieh chooid jeh'n voalley, goaill stiagh ny 17 straih fo corrym y traid, cha shenndeeagh as jerrey eash y Nah Hiamble as eh er credjal dy row eh troggit mysh 19 RC ec Herod Mooar. Ansherbee, rere toghailtyn s'noa, ta'n 'eanish taishbyney nagh row yn boalley creaghnit roish baase Herod. Va ny straihyn jerrinagh currit rish y voalley veih'n 7oo eash as ny s'anmey. Ta Boalley yn Accan cur sheese er y veer vooie ta jeeaghyn magh er plaase mooar 'sy Cherroo Ewagh, myrane lesh ny meeryn ta follit çheu chooylloo jeh strughtooryn feie lhiurid slane Chronk y Çhiamble, lheid as y Boalley Beg Heear — meer 25 tr (8 m) er lhiurid 'sy Cherroo Moslymagh.
Abertawe
She caayr as lught-reill unnaneagh ayns Bretyn Yiass eh Abertawe.
Guilckagh (lettyr)
She shiaghtoo lettyr abbyrlhit ny Gaelgey ee guilckagh (G, g), rere'n abbyrlhit Romanagh, as myr shen, shiaghtoo lettyr ny abbyrlhittyn elley haink ass.
Shennaghys
T'ad gra dy daink guilckagh jeh screeu caslys jeh cass ghow 'syn abbyrlhit Proto-Sinaitagh. Haink y cowrey shoh trooid coryssyn screeu Feaneeckagh, Greagagh, Etruscagh as Romanagh dys y chummey t'ayn nish. Ec Etruscish, cha row /g/ erbee, agh va tree cummaghyn /k/ eck. Ayns Ladjyn, ren ny Romanee ymmyd jeh tree lettyryn: Q, K as C hene, son dy chowraghey /k/ as /g/ (nagh jagh er eddyrscarrey ayns screeuyn), bentyn rish çhymbyllaght y heean. Dy ghra myr shen, v'ad screeu Q roish breeocklyn runtit, K roish /a/, as C ayns buill elley. 'Sy 3oo eash RJC, haink stiagh cummey jeh G (10px) son, as dreill ad C son. Haink C (as G) ayns ynnyd jeh K as Q, son y chooid smoo. Myr shen, 'syn eash chlassicagh as erash, va G cosoylagh rish gamma as C cosoylagh rish kappa ayns aascreeu screeu Greagagh dys screeu Romanagh.
'Sy Ghaelg hene, ta'n lettyr çheet jeh'n abbyrlhit Baarleagh liorish obbyr John Phillips, Aspick Sodor as Mannin, as e lheid cairscreeu y yannoo son y Ghaelg ayns ny 1700yn.
Ymmyd
Ayns abbyrlhittyn rere'n abbyrlhit Romanagh, ta guilckagh çheet er, son y chooid smoo. Kyndagh rish cummaght Frangish, t’eh ry-chlashtyn myr ny keayrtyn: page Frangish, beige Frangish as Baarle. Ayns çhengaghyn Romanagh elley, ta feeu bog as feeu creoi echey: /ʒ/, /d͡ʒ/ ny /ʃ/ bog, as /g/ creoi. Ayns Spaanish foddee eh ve /h/ ny /x/.
Coadyn co-earrooder
Ayns ASCII, ta G mooar ec 71 as g beg ec 103. Ayns earrooyn jeesoil, shen 01000111 as 01100111.
Ayns HTML as XML, ta G mooar ec "<tt>&#71;</tt>" as g beg ec "<tt>&#103;</tt>".
Carolus Linnaeus
She lus-oayllee, fer lhee as baagh-oayllee Soolynagh va Carl Linnaeus. Hug eh er bun enmys daaennymagh, as t'ad cur feeudys da myr kiaddeydeyr rang-oardraghey alpha as hei der.
Sussex Hiar
She coontae jesh-chliaghtagh as neuvoirvaljagh ayns Sostyn Hiar Yiass eh Sussex Hiar (East Sussex). T'eh çhemmit liorish Sussex Heear da'n çheear, Surrey da'n çheear hwoaie, as Kent da'n twoaie. Ta Mooir yn Eeaght da'n jiass.
Ta queig slystyn ec y choontae reiragh: Hastings, Rother, Wealden, Eastbourne, as Lewes. Ta'n coontae jesh-chliaghtagh goaill stiagh y lught-reill unnaneagh Brighton & Hove myrgeddin.
Hasselt
She caayr as baljaght 'sy Velg eh Hasselt. She preeu-valley y wheiggey Limburg. Ta'n valjaght goaill stiagh shenn chaayr Hasselt, myrane lesh ny commyoonyn Sint-Lambrechts-Herk, Wimmertingen, Kermt, Spalbeek, Kuringen, Stokrooie, Stevoort as Runkst, as ny claghanyn as baljyn beggey Kiewit, Godsheide as Rapertingen.
'Sy vlein 2011 va 73,807 deiney cummal ayns Hasselt. Ta'n awin Demer as Ammyr Albert roie trooid y valjaght.
Caayryn lannoonys
Ta Hasselt goll er lannooney rish:
Carrane
right|thumb|250px|Carraneyn da fir jeant ec [[Bat'a.]] Ta carraneyn çheet er sorçh foshlit dy chullee choshey. Ta daa horçh dy charraneyn ayn - fir ta ymmydit 'sy thie as ta jeant ass cullee voggey, as fir ta ymmydit magh ass y thie as ta jeant as liare, aamaid ny cullee chreoi elley. Ta carraneyn currit ry-cheilley liorish yeealyn ta goll harrish y chass 'sy vean, as dy mennick (ayns carraneyn da'n speyr mooie) ta yeeal shickyraghey yn chass çheu heese jeh'n abane.
Kolrinn
right|thumb|Mullagh Cholrinn veih Liargee Ruy She slieau as keyll eddyr Inji Brekka, Cronk y Voddee as Boaldyn ayns mean Vannin eh Kolrinn (Colden). Ta'n slieau hene 487 m (1,598 tr) er yrjid.
Anthony van Dyck
She ellyneyr Barockagh Flandrynagh Brabantagh va'n Reejerey Anthony van Dyck (shimmey lettraghey t'ayn; 22 Mayrnt 1599 – 9 Nollick 1641). Haink er dy ve ny ard-pheinteyr cooyrtey ayns Sostyn erreish da rah y gheddyn 'sy Çheer Injil Yiass as 'syn Iddaal.
Y shiaghtoo mac lesh Frans van Dyck, marçhan sheeidey ass Antwerp, hoshee Anthony peintal tra v'eh feer aeg. Va rah echey myr peinteyr seyr car e yeigyn, as haink er dy ve ny vainshtyr ayns gild Antwerp ayns 1618. Ec y traa shen, v'eh gobbraghey ayns seyrlann y pheinteyr twoaieagh jeh'n eash shen, Peter Paul Rubens, ren cleaney mooar er yn obbyr echey. Ren Anthony gobbraghey ayns Lunnin feie shiartanse dy veeghyn ayns 1621 as hie eh er-ash dys y Flandyryn son tammylt giare roish my ren eh goll dys yn Iddaal. Hannee eh ayn, ayns Genova er y chooid smoo, derrey 1627. Ayns ny 1620yn jeianagh, ren eh goaill jerrey lesh e straih Jallooghrafeeaght jeh etçhalyn cochaslys. Cheau eh queig bleeaney 'sy Flandyryn erreish da çheet er-ash voish yn Iddaal, as, voish y vlein 1630, she peinteyr cooyrtey v'eh er son yn ard-ven-diuc Isabella, Kiannoort Habusburg y Flandyryn. Ayns 1632 hie eh er-ash dys Lunnin dy ve ny ard-pheinteyr cooyrtey, er aghin Halse I Hostyn.
Er lhimmey Holbein, va van Dyck as e cho-emshiragh Diego Velázquez nyn gied pheinteyryn ard-schleioil dobbree myr peinteyryn cochaslyssyn cooyrtey, red chur dy mooar rish y çhaanrey. Ta enney share er er son e chochaslyssyn jeh'n lught ooasle, as er Çhalse I as e vooinjer er lheh. Haink er van Dyck dy ve ny chummaght mooar er peintal cochaslyssyn Hostynagh er feie y nah 150 bleeantyn. Ren eh peintal stooghyn feayn-skeealleydagh as biblagh, goaill stiagh jallooyn, haishbyn eh seyraad ard-yindyssagh myr linneyder, as v'eh ny noader 'syn ushtey-ghaah as 'syn etçhal. Ta'n skeabeydys ard-schleioil, va peintit dy bioyr, anchasley rish ny h-ardjyn mooarey va peintit lesh ny cooneyderyn v'echey. Cheaghil e vod peintal eddyr ny çheeraghyn v'eh gobbraghey, as haink e vod dys e vullagh 'sy jeshid aashit yn eash Hostynagh echey. Ta cummaght as cleaney yn obbyr echey sheeyney stiagh 'syn eash noa-emshiragh. Tra hooar eh baase, v'eh oanluckit ayns Ard-çhiamble Phaayl, Lunnin, red ta taishbyney eh shassoo v'echey car e heihill.
Strendur
Ta Strendur ny valley beg ayns Ellanyn ny Geyrragh ta soit er yn ellan Eysturoy.
David Livingstone
She sushtallagh lheeys kioneraadagh Cohionnalagh veih Nalbin va David Livingstone (19 Mayrnt 1813 – 1 Boaldyn 1873). Ren eh ronsaghey magh yn Affrick marish Sheshaght Hushtallagh Lunnin. Ren yn enney mooar echey cur rish feddyn magh bun y Neel as ronsaghey magh Oarpagh as cur stiagh coloinagh 'syn Affrick. Ren ny troailtyn sushtallagh, y "skelley", baase 'syn Affrick, as y gloyraghey echey myr feniagh ashoonagh lurg e vaaish cur rish bunneeaght ram ventyryssyn sushtallagh Creestee mooarey car Skeabey er yn Affrick.
Sydney
Ta Sydney ny h-ard-valley smoo 'syn Austrail as ny preeu-valley er y steat New South Wales. Ta sleih-earroo harrish er 4.3 millioonyn cummaltee as eaghtyr mygeayrt 12,000 kilometeryn kerrinagh eck. Dy mennick, ta'n ennym "the Harbour City" (Y Balley Purtagh") currit urree. T'ee coontit mastey ny h-ard-valjyn smoo yl-chultooragh 'sy theihll, as eh shen aahoilshey magh y paart eck myr kione jurnaa da ram arreydee stiagh dys yn Austrail.
Gahrish
She çhengey Tibetagh-Burmagh ee Gahrish (Bunan Lahuli, Boonan, Punan, Poonan, Erankad, Keylong Boli, Bunan). T'ee goll er loayrt ayns Himachal Pradesh 'syn Injey.
Dún Samhnaí
Ta Dún Samhnaí (Dunsany) ny chlaghan ayns Coontae yn Vee, Nerin. T'eh soit er y raad eddyr Cill Mheasáin as Dún Seachlainn, faggys da'n N3, y preeu-raad ta kianglaghey Divlyn as Béal Átha Seanaidh as ta goll trooid yn Ooive. Ta enney mooar er y chlaghan er son Caisleán Dhún Samhnaí, balley da'n screeudeyr Edward Plunkett, 18oo Barroon Dún Samhnaí. Ta oik postagh, bunscoill, keeill Chatoleagh, commyn CLG lesh thie lhionney echey, as shiartanse dy hieyn 'sy chlaghan. Ta Teamhair na Rí, soiaghey Ard-Reeaghyn Nerin, soit begnagh 4 km çheu hwoaie jeh'n chlaghan.
Niamh Colgan
She craishteyder an-ghraagh Yernagh ee Niamh Colgan (ruggit er 5 Sauin 1995).